  Виталий Пронин ДУННЕЫН Кусыпъёссы тэшкамын Испания но Великобритания люкыны выро Пиренейской шормуӵысь Гибралтар кунэз. 7 квадрат иськем быдӟа Гибралтар понна вожмаськон кык кунъёс вискын 300 арлэсь кема кыстӥське ини. Таин сэрен Гибралтарын 2 пол референдум но ортчытӥзы ини. Отын улӥсьёс - 30 сюрс адями - дурбасьтӥзы вал Англия понна. Но Испанилэн тае лыдэ басьтэмез ӧз поты, угось Гибралтарен вуз каро, туризмын кусыпъёссы туж ӟечесь.Югдур уката лэчытомиз берло дыре, Великобритания Евросоюзысь потыны мылкыд каремез бере. Гибралтар угось та малпанэн соглаш ӧз луы. Евросоюз но дурбасьтыны медэ Испания пала. Но Англилэн королеваез Елизавета II сётскыны уг малпа. Угось Гибралтар пролив усьтэ сюрес Атлантической океанэ но, Средиземной зарезе но.РОССИЫН «Ш» понна - 500 манет Автомобилистъёслы тыриськонъёс тупатозы, машиназы бордын «шипы» пус ӧз луы ке. Россиысь Правительстволэн постановлениез улонэ пыӵаны кутскиз  4-тӥ апрельысен. «Ш» пус юнматэмын луыны кулэ автомобильлэн мышказ питранъёсаз шипъёсыз вань дыръя. Законэз тӥясьёслы 500 манет тыриськон тупатӥськоз.Кызьы та куронэз быдэсъяло Удмуртиысь автомобилистъёс, инспекторъёс  эскерыны кутскозы ни вуоно арняысен - нимысьтыз рейдъёсы поталозы.УДМУРТИЫН Пӧяськеме кылемъёслы юрттэт Элькунысьтымы ог сюрс адями пӧяськеме шедемын, улон инты басьтыны коньдон тырыса. Элькун Правительство соослы юрттон амал ӵектӥз. Ӝыныё пуктыса кельтэм юртъёсты йылаз-пумаз вуттыны дэмлано, пе, выль застройщикъёслы. Кин таӵе ныпъетэз ас вылаз басьтыны дась луоз, солы дунтэк музъем висъяно.Таӵе кичӧлтонзэ Правительство вуттӥз ни Кун Кенеше сое законэн юнматон вылысь.           Теги: дунне  